ระเบียบกระทรวงการคลังระเบียบกระทรวงการคลังว่าด้วยการเบิกจ่ายเงินเดือนเงินปี บำเหน็จบำนาญ เงินประจำตำแหน่ง เงินเพิ่มและเงินอื่นในลักษณะเดียวกันพ.ศ. ๒๕๕๐[๑] โดยที่เป็นการสมควรปรับปรุงระเบียบเกี่ยวกับการเบิกจ่ายเงินเดือนเงินปี บำเหน็จบำนาญ เงินประจำตำแหน่ง เงินเพิ่ม และเงินอื่นในลักษณะเดียวกันเพื่อให้สอดคล้องกับหลักเกณฑ์และวิธีปฏิบัติในการเบิกจ่ายเงินตามระบบการบริหารการเงินการคลังภาครัฐด้วยระบบอิเล็กทรอนิกส์(GFMIS) และการเบิกจ่ายเงินตามโครงการจ่ายเงินเข้าบัญชีเงินฝากธนาคารของผู้มีสิทธิรายบุคคลโดยตรง(โครงการจ่ายตรง) รวมทั้งเพื่อให้การเบิกจ่ายเงินดังกล่าวมีความคล่องตัวและสอดคล้องกับสภาวการณ์ปัจจุบันอาศัยอำนาจตามความในมาตรา๖ วรรคหก แห่งพระราชบัญญัติระเบียบข้าราชการการเมือง พ.ศ. ๒๕๓๕ มาตรา ๕แห่งพระราชกฤษฎีกาการจ่ายเงินเดือน เงินปี บำเหน็จบำนาญและเงินอื่นในลักษณะเดียวกัน พ.ศ. ๒๕๓๕ มาตรา ๔ แห่งพระราชกฤษฎีกาว่าด้วยหลักเกณฑ์และวิธีการการจ่ายเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการพ.ศ. ๒๕๓๙ และข้อ ๓๕ แห่งระเบียบการเบิกจ่ายเงินจากคลัง พ.ศ. ๒๕๒๐กระทรวงการคลังออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการคลังว่าด้วยการเบิกจ่ายเงินเดือน เงินปี บำเหน็จบำนาญ เงินประจำตำแหน่ง เงินเพิ่มและเงินอื่นในลักษณะเดียวกัน พ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิก(๑)ระเบียบกระทรวงการคลัง ว่าด้วยการเบิกและการจ่ายเงินเดือน เงินปีและเงินอื่นในลักษณะเดียวกัน พ.ศ. ๒๕๓๓(๒)ระเบียบกระทรวงการคลัง ว่าด้วยการจ่ายเงินเดือนและเงินเพิ่มสำหรับตำแหน่งข้าราชการการเมืองพ.ศ. ๒๕๓๕(๓)ระเบียบกระทรวงการคลัง ว่าด้วยการเบิกจ่ายเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการพ.ศ. ๒๕๓๙ข้อ ๔ ให้ปลัดกระทรวงการคลังรักษาการตามระเบียบนี้หมวด ๑บททั่วไป ข้อ ๕ ในระเบียบนี้เงินเดือน หมายความว่าเงินเดือนและเงินอื่นที่มีกำหนดจ่ายเป็นรายเดือนจากเงินงบประมาณรายจ่ายประเภทงบบุคลากรหรืองบอื่นที่จ่ายในลักษณะเงินเดือนเงินปี หมายความว่า เงินปีพระบรมวงศานุวงศ์และให้หมายความรวมถึง เงินเบี้ยหวัดของพนักงานฝ่ายในบำเหน็จบำนาญ หมายความว่าบำเหน็จบำนาญตามกฎหมายว่าด้วยบำเหน็จบำนาญข้าราชการ และหมายความรวมถึงเบี้ยหวัดตามข้อบังคับกระทรวงกลาโหมเงินประจำตำแหน่ง หมายความว่าเงินประจำตำแหน่งตามกฎหมายว่าด้วยเงินเดือนและเงินประจำตำแหน่งและให้หมายความรวมถึง เงินประจำตำแหน่งผู้สำเร็จราชการแทนพระองค์ ประธานองคมนตรีหรือองคมนตรีเงินประจำตำแหน่งของผู้ดำรงตำแหน่งผู้บริหารซึ่งไม่เป็นข้าราชการ และเงินวิทยฐานะของข้าราชการครูและบุคลากรทางการศึกษาเงินเพิ่ม หมายความว่าเงินเพิ่มสำหรับข้าราชการตามที่กฎหมายกำหนดเงินอื่นในลักษณะเดียวกัน หมายความว่าเงินอื่นที่กำหนดจ่ายในลักษณะเดียวกันกับเงินเดือน เงินปี บำเหน็จบำนาญเงินประจำตำแหน่ง และเงินเพิ่มการเบิกเงิน หมายความว่า การเบิกเงินเดือน เงินปีบำเหน็จบำนาญ เงินประจำตำแหน่ง เงินเพิ่ม และเงินอื่นในลักษณะเดียวกันการจ่ายเงิน หมายความว่า การจ่ายเงินเดือน เงินปีบำเหน็จบำนาญ เงินประจำตำแหน่ง เงินเพิ่ม และเงินอื่นในลักษณะเดียวกันการเบิกจ่ายเงิน หมายความว่า การเบิกเงินและการจ่ายเงินวันจ่ายเงิน หมายความว่าวันจ่ายเงินเดือนหรือวันจ่ายบำนาญตามพระราชกฤษฎีกาการจ่ายเงินเดือน เงินปีบำเหน็จบำนาญ และเงินอื่นในลักษณะเดียวกัน พ.ศ. ๒๕๓๕ส่วนราชการ หมายความว่า กระทรวง ทบวง กรมสำนักงานหรือหน่วยงานอื่นใดของรัฐซึ่งเป็นเจ้าของงบประมาณส่วนราชการผู้เบิก หมายความว่าส่วนราชการซึ่งเบิกเงินจากกรมบัญชีกลาง สำนักงานคลังจังหวัดหรือสำนักงานคลังจังหวัด ณ อำเภอสำนักเบิกเงินเดือน หมายความว่า กรมบัญชีกลางสำนักงานคลังจังหวัด หรือสำนักงานคลังจังหวัด ณ อำเภอข้าราชการ หมายความว่าข้าราชการตามกฎหมายว่าด้วยการนั้นและให้หมายความรวมถึงบุคคลอื่นซึ่งได้รับเงินเดือนจากเงินงบประมาณรายจ่ายประเภทงบบุคลากรหรืองบอื่นที่จ่ายในลักษณะเงินเดือนผู้เบิก หมายความว่าผู้เบิกตามระเบียบว่าด้วยการเบิกจ่ายเงินจากคลังข้อ ๖ การเบิกจ่ายเงินเดือน เงินปี บำเหน็จบำนาญเงินประจำตำแหน่ง เงินเพิ่ม และเงินอื่นในลักษณะเดียวกันให้ปฏิบัติตามหลักเกณฑ์และวิธีการที่กำหนดในระเบียบนี้ข้อ ๗ ให้ส่วนราชการผู้เบิกมีหน้าที่ควบคุมตรวจสอบและรับผิดชอบการเบิกจ่ายเงินให้เป็นไปตามกฎหมายและระเบียบที่เกี่ยวข้องข้อ ๘ ในกรณีที่ส่วนราชการใดไม่สามารถปฏิบัติตามข้อใดข้อหนึ่งของระเบียบนี้ให้หัวหน้าส่วนราชการขอทำความตกลงกับกระทรวงการคลังหมวด ๒การเบิกเงิน ข้อ ๙ การเบิกเงินเดือน เงินปี บำเหน็จบำนาญเงินประจำตำแหน่ง เงินเพิ่ม และเงินอื่นในลักษณะเดียวกันให้เบิกได้ตามระบบการบริหารการเงินการคลังภาครัฐด้วยระบบอิเล็กทรอนิกส์(Government Fiscal Management Information System) เรียกโดยย่อว่า ระบบGFMISข้อ ๑๐ การเบิกเงินตามข้อ ๙ซึ่งเป็นเงินค้างเบิกข้ามปี ให้ปฏิบัติตามวิธีการเบิกเงินค่าใช้จ่ายค้างเบิกข้ามปีโดยไม่ต้องมีหนังสือรับรองเงินเหลือจ่ายกรณีที่ต้องเบิกเงินตามวรรคหนึ่งตามคำสั่งที่มีผลย้อนหลังไปในปีงบประมาณที่ล่วงมาแล้วให้เบิกจ่ายจากงบประมาณรายจ่ายประจำปีที่มีคำสั่ง โดยไม่ถือเป็นเงินค้างเบิกข้ามปีข้อ ๑๑ ข้าราชการการเมืองที่ได้รับแต่งตั้งให้ดำรงตำแหน่งที่เงินเดือนสูงขึ้นในระหว่างเดือนให้เบิกเงินเดือนเพิ่มได้โดยเบิกเงินเดือนตำแหน่งใหม่หักส่งใช้เงินเดือนตำแหน่งเดิมข้อ ๑๒ ให้ส่วนราชการผู้เบิกหักภาษีเงินได้ ณที่จ่าย ตามอัตราและวิธีการที่กำหนดไว้ในประมวลรัษฎากรส่งเป็นเงินรายได้แผ่นดินให้ส่วนราชการตรวจสอบรายได้พึงประเมินรวมทั้งปี(รายได้ตามปีภาษี) และการหักภาษีเงินได้ ณ ที่จ่าย ของผู้รับเงินเมื่อตรวจสอบถูกต้องแล้วให้ออกใบรับรองภาษีเงินได้หัก ณ ที่จ่ายส่งให้ผู้รับเงินในสังกัดและออกรายงาน ภงด. ๑ ก (พิเศษ) ส่งให้กรมสรรพากรข้อ ๑๓ เงินที่ขอเบิกซึ่งได้หักภาษีเงินได้ ณ ที่จ่ายแล้วหากมีกรณีจะต้องนำส่งคืนคลัง เมื่อจะเบิกเงินรายนี้ใหม่ไม่ต้องหักภาษีเงินได้อีก ทั้งนี้ไม่ว่าการเบิกและการนำเงินคืนคลังจะกระทำภายในปีงบประมาณเดียวกันหรือไม่ก็ตามกรณีที่ส่วนราชการได้เบิกเงินงบประมาณให้แก่ผู้รับเงินเกินสิทธิที่ได้รับและได้หักเงินบางส่วนเป็นภาษีเงินได้บุคคลธรรมดาไว้แล้วให้ส่วนราชการเบิกคืนภาษีเงินได้บุคคลธรรมดาส่วนที่เกินส่งใช้เงินงบประมาณด้วยข้อ ๑๔ การเบิกเงินประจำตำแหน่ง เงินเพิ่มและเงินอื่นในลักษณะเดียวกันประจำเดือนใด ให้เบิกพร้อมกับการเบิกเงินเดือนข้อ ๑๕ กรณีข้าราชการโอนหรือย้ายและเปลี่ยนสำนักเบิกเงินเดือนหรือการตัดโอนอัตราเงินเดือนที่ว่างไปตั้งจ่ายทางสำนักเบิกเงินเดือนใหม่ให้ส่วนราชการผู้เบิกเดิมจัดทำหนังสือรับรองการจ่ายเงินครั้งสุดท้ายหรือหนังสือรับรองการโอนอัตราเงินเดือนแล้วแต่กรณี จำนวนสองฉบับ ส่งให้ส่วนราชการผู้เบิกใหม่จำนวนหนึ่งฉบับเก็บไว้ที่ส่วนราชการผู้เบิกเดิมจำนวนหนึ่งฉบับและให้งดเบิกเงินสำหรับข้าราชการผู้นั้นสำหรับการเบิกเงินตามโครงการจ่ายตรงให้ส่วนราชการผู้เบิกเดิมจัดทำหนังสือรับรองการจ่ายเงินครั้งสุดท้ายเฉพาะกรณีโอนข้าราชการกรณีที่มีการเบิกเงินล่วงล้ำจากสำนักเบิกเงินเดือนให้ระบุในหนังสือรับรองการจ่ายเงินครั้งสุดท้ายว่า ให้เบิกและส่งคืนเงินในแผนงานงาน หรือโครงการที่ได้เบิกเงินล่วงล้ำ พร้อมทั้งแจ้งรหัสหน่วยงาน ลักษณะงานโครงการ และบัญชีด้วยหากส่วนราชการผู้เบิกใหม่ได้นำเงินส่งคืนภายหลังที่ออกหนังสือรับรองไปแล้วให้ส่วนราชการผู้เบิกเดิมทำหนังสือรับรองฉบับใหม่ และยกเลิกหนังสือรับรองฉบับเดิมส่วนที่ ๑การเบิกเงินโดยใช้ระบบ GFMIS ข้อ ๑๖ ให้ส่วนราชการผู้เบิกดำเนินการเพื่อเบิกเงินโดยใช้ระบบGFMIS ดังนี้(๑)กรณีมีเครื่อง GFMIS Terminal ให้เจ้าหน้าที่บันทึกข้อมูลการขอเบิกเงินและบันทึกคำขอให้เบิกเงินสมทบเงินชดเชย และการหักเงินสะสม โดยใช้ระบบ GFMIS และให้ผู้เบิกตรวจสอบความถูกต้องก่อนส่งคำขอเบิกเงินไปยังกรมบัญชีกลาง สำนักงานคลังจังหวัดหรือสำนักงานคลังจังหวัด ณ อำเภอ แล้วแต่กรณี ภายในวันที่สิบห้าของเดือน(๒)กรณีไม่มีเครื่อง GFMIS Terminal ให้เจ้าหน้าที่บันทึกรายการขอเบิกเงินลงในแบบรายการขอเบิกเงินงบประมาณผ่านโปรแกรมExcel Loader และให้ผู้เบิกตรวจสอบความถูกต้องก่อนนำข้อมูลเข้าสู่ระบบ GFMIS โดยผ่านเครื่อง GFMIS Terminal ของกรมบัญชีกลาง สำนักงานคลังจังหวัดสำนักงานคลังจังหวัด ณ อำเภอ หรือหน่วยงานอื่นที่มีเครื่อง GFMIS Terminal แล้วแต่กรณี ภายในวันที่สิบห้าของเดือนข้อ ๑๗ ให้กรมบัญชีกลาง สำนักงานคลังจังหวัดหรือสำนักงานคลังจังหวัด ณ อำเภอ แล้วแต่กรณีดำเนินการอนุมัติคำขอเบิกเงินของส่วนราชการผู้เบิกผ่านระบบ GFMISส่วนที่ ๒การเบิกเงินตามโครงการจ่ายตรง ข้อ ๑๘ การเบิกเงินในเดือนแรกของการเริ่มโครงการจ่ายตรงให้ส่วนราชการนำข้อมูลเกี่ยวกับผู้รับเงินแต่ละรายเข้าระบบฐานข้อมูลบุคลากรของกรมบัญชีกลางดังนี้(๑)เลขที่บัญชีเงินฝากธนาคารที่มิใช่ประเภทเงินฝากประจำ(๒)เลขประจำตัวประชาชน(๓)ที่อยู่(๔)รายการแสดงการลดหย่อนภาษี(๕)รายการที่ขอเบิกและหักหนี้(๖)ข้อมูลอื่นตามที่กรมบัญชีกลางกำหนดเมื่อดำเนินการตามวรรคหนึ่งแล้วให้ประมวลผลข้อมูลและตรวจสอบความถูกต้องสำหรับการเบิกบำเหน็จบำนาญในเดือนแรกให้ส่วนราชการผู้เบิกส่งหนังสือรับรองการขอเบิกบำเหน็จบำนาญปกติพร้อมหลักฐานเพิ่มเติมตามที่ระบุในใบแนบหนังสือสั่งจ่าย (ถ้ามี)ไปยังกรมบัญชีกลางตามแบบและระยะเวลาที่กรมบัญชีกลางกำหนดข้อ ๑๙ การเบิกเงินในเดือนต่อไปให้ส่วนราชการดำเนินการ ดังนี้(๑)ตรวจสอบและปรับปรุงข้อมูลที่มีการเปลี่ยนแปลงในระบบฐานข้อมูลบุคลากรของกรมบัญชีกลาง(๒)บันทึกรายการขอเบิกและหักหนี้(๓)ประมวลผลข้อมูลและตรวจสอบความถูกต้องข้อ ๒๐ ในแต่ละเดือนให้ส่วนราชการผู้เบิกส่งคำขอเบิกเงินพร้อมรายละเอียดการขอเบิกเงินไปยังกรมบัญชีกลางตามแบบและระยะเวลาที่กรมบัญชีกลางกำหนดกรณีที่ส่วนราชการประสงค์จะหักเงินจากเงินที่ขอเบิกเพื่อชำระหนี้ตามความยินยอมของผู้รับเงินให้ส่วนราชการผู้เบิกแจ้งข้อมูลการหักเงินในคำขอเบิกเงินหรือแบบแจ้งสรุปข้อมูลหนี้ แล้วแต่กรณีกรณีจำนวนหนี้ของผู้รับเงินเกินวงเงินที่ผู้รับเงินแต่ละคนมีสิทธิได้รับให้ส่วนราชการผู้เบิกตรวจสอบดำเนินการให้อยู่ภายในวงเงินก่อนการขอเบิกเงินกรณีกรมบัญชีกลางตรวจพบว่าข้อมูลการขอเบิกเงินหรือข้อมูลหนี้ไม่ถูกต้องให้แจ้งส่วนราชการผู้เบิกแก้ไขให้ถูกต้องและส่งให้กรมบัญชีกลางภายในระยะเวลาที่กรมบัญชีกลางกำหนดหมวด ๓การจ่ายเงิน ข้อ ๒๑ การจ่ายเงินเดือน เงินปี บำเหน็จบำนาญเงินประจำตำแหน่ง เงินเพิ่ม และเงินอื่นในลักษณะเดียวกันให้จ่ายโดยใช้ระบบ GFMISข้อ ๒๒ การจ่ายเงินเดือนของนายกรัฐมนตรีรองนายกรัฐมนตรี และรัฐมนตรีให้จ่ายตั้งแต่วันที่เข้ารับหน้าที่ส่วนข้าราชการการเมืองอื่นให้จ่ายตั้งแต่วันที่เริ่มเข้าปฏิบัติหน้าที่ราชการแต่ไม่ก่อนวันที่ระบุไว้ในคำสั่งทั้งนี้ให้จ่ายตามส่วนของจำนวนวันในเดือนนั้นข้อ ๒๓ ในกรณีที่รัฐมนตรีทั้งคณะพ้นจากตำแหน่งให้จ่ายเงินเดือนถึงวันก่อนวันที่นายกรัฐมนตรี รองนายกรัฐมนตรีและรัฐมนตรีที่ได้รับแต่งตั้งขึ้นใหม่เข้ารับหน้าที่ข้อ ๒๔ ข้าราชการการเมืองที่ได้รับแต่งตั้งหรือพ้นจากตำแหน่งในระหว่างเดือนหรือได้รับเงินเดือนไม่เต็มเดือนโดยประการอื่น ให้จ่ายเงินประจำตำแหน่ง และเงินเพิ่มตามส่วนของจำนวนวันที่ได้รับเงินเดือนในเดือนนั้นข้อ ๒๕ ข้าราชการการเมืองผู้ใดดำรงตำแหน่งทางการเมืองในขณะเดียวกันเกินหนึ่งตำแหน่งให้ได้รับเงินเดือนในตำแหน่งที่มีอัตราเงินเดือนสูงเพียงตำแหน่งเดียวข้อ ๒๖ ข้าราชการการเมืองถึงแก่ความตายให้จ่ายเงินช่วยพิเศษเป็นจำนวนสามเท่าของอัตราเงินเดือนที่ได้รับอยู่จริงเมื่อถึงแก่ความตายตามหลักเกณฑ์และเงื่อนไขการจ่ายเงินช่วยพิเศษตามกฎหมายว่าด้วยการจ่ายเงินเดือนเงินปี บำเหน็จบำนาญ และเงินอื่นในลักษณะเดียวกันข้อ ๒๗ ข้าราชการการเมืองไม่ได้ปฏิบัติราชการโดยประการใดก็ตามสิทธิในการได้รับเงินเดือน เงินประจำตำแหน่ง หรือเงินเพิ่มให้เป็นไปตามกฎหมายว่าด้วยการจ่ายเงินเดือน เงินปี บำเหน็จบำนาญและเงินอื่นในลักษณะเดียวกันโดยอนุโลมข้อ ๒๘ ข้าราชการสังกัดส่วนราชการใดรวมทั้งส่วนราชการที่เป็นสำนักงานในต่างประเทศให้ได้รับเงินเดือนทางส่วนราชการนั้นในกรณีที่มีเหตุพิเศษ ข้าราชการจะขอรับเงินเดือนทางส่วนราชการผู้เบิกอื่นก็ได้โดยปฏิบัติตามหลักเกณฑ์ที่กรมบัญชีกลางกำหนดข้อ ๒๙ การจ่ายเงินล่วงล้ำในทุกกรณีให้ส่วนราชการเจ้าสังกัดใหม่เบิกเงินดังกล่าวชดใช้คืนและแจ้งให้ส่วนราชการเดิมทราบข้อ ๓๐ การจ่ายเงินมิให้ส่วนราชการผู้เบิกหักเงินไว้เพื่อการใด ๆเว้นแต่จะมีหนังสือยินยอมจากข้าราชการ หรือผู้มีสิทธิรับบำเหน็จบำนาญเพื่อชำระเงินให้แก่สหกรณ์ที่จัดตั้งโดยส่วนราชการ และค่าสวัสดิการต่าง ๆตามระเบียบว่าด้วยการจัดสวัสดิการภายในส่วนราชการ หรือชำระตามข้อผูกพันกับทางราชการเท่านั้นส่วนราชการและข้าราชการในสังกัดหรือผู้มีสิทธิรับบำเหน็จบำนาญจะตกลงกันโดยทำเป็นหนังสือให้ความยินยอมในการจัดลำดับการหักเงินเพื่อชำระเงินตามวรรคหนึ่งก็ได้ทั้งนี้จะต้องจัดลำดับการชำระเงินให้แก่ทางราชการไว้ในลำดับต้นหนังสือให้ความยินยอมให้หักเงินและจัดลำดับการหักเงินให้มีผลผูกพันตลอดไปจนกว่าจะชำระหนี้เสร็จสิ้นข้อ ๓๑ การจ่ายเงินให้แก่ผู้รับเงินเกินสิทธิให้ส่วนราชการเรียกเงินส่วนที่เกินดังกล่าวคืน แล้วนำส่งคืนคลังตามระเบียบว่าด้วยการเบิกจ่ายเงินจากคลังและระเบียบว่าด้วยการเก็บรักษาเงินและการนำเงินส่งคลังของส่วนราชการข้อ ๓๒ การจ่ายเงินประจำตำแหน่ง เงินเพิ่มและเงินอื่นในลักษณะเดียวกัน ให้จ่ายพร้อมกับเงินเดือนส่วนที่ ๑การจ่ายเงินโดยใช้ระบบ GFMIS ข้อ ๓๓ เมื่อกรมบัญชีกลางได้รับแจ้งรายละเอียดการเบิกเงินจากส่วนราชการผ่านระบบGFMIS แล้ว ให้กรมบัญชีกลางดำเนินการตรวจสอบรายการขอเบิกและอนุมัติคำขอเบิกเงินของส่วนราชการ เพื่อจ่ายเงินเข้าบัญชีเงินฝากธนาคารของส่วนราชการและโอนเงินเข้าบัญชีต่าง ๆ แล้วแต่กรณีให้กรมบัญชีกลางสั่งจ่ายเงินเดือนเงินประจำตำแหน่ง เงินเพิ่ม และเงินอื่นในลักษณะเดียวกัน เข้าบัญชีของส่วนราชการก่อนวันจ่ายเงินเดือนสองวันทำการข้อ ๓๔ การจ่ายเงินตามข้อ ๓๓ วรรคสองโดยนำเงินเข้าบัญชีเงินฝากธนาคารของผู้รับเงินแต่ละรายให้ส่วนราชการผู้เบิกแจ้งรายชื่อผู้รับเงิน เลขที่บัญชีเงินฝากและจำนวนเงินที่จะโอนเข้าบัญชีเงินฝากของผู้รับเงินในแบบหลักฐานการโอนเงินเข้าบัญชีของธนาคารพร้อมทั้งออกเช็คสั่งจ่ายเงินให้ธนาคารเป็นจำนวนเท่ากับยอดรวมที่จะให้ธนาคารเครดิตบัญชีของผู้รับเงินทั้งนี้ตั้งแต่วันที่ได้มีการสั่งจ่ายเงินเข้าบัญชีของส่วนราชการแล้วแต่อย่างช้าก่อนวันจ่ายเงินเดือนหนึ่งวันทำการเมื่อธนาคารได้รับเช็คและรายละเอียดตามวรรคหนึ่งแล้วให้ผู้มีอำนาจของธนาคารลงนามรับรองว่าได้รับเงินไว้เพื่อเครดิตบัญชีเงินฝากผู้รับเงินในวันจ่ายเงินให้ส่วนราชการผู้เบิกจัดทำรายละเอียดตามแบบหลักฐานการโอนเงินเข้าบัญชีของธนาคารที่กำหนดในวรรคหนึ่งจำนวนสามฉบับ โดยส่วนราชการเก็บไว้จำนวนหนึ่งฉบับ ส่งให้ธนาคาร จำนวนสองฉบับ และให้ธนาคารส่งฉบับที่ลงนามรับรองการเครดิตบัญชีเงินฝากคืนให้ส่วนราชการผู้เบิกเพื่อใช้เป็นหลักฐานในการจ่ายต่อไปข้อ ๓๕ การจ่ายเงินเป็นเช็คให้แก่ผู้รับเงินในเดือนใดให้ส่วนราชการผู้เบิกออกเช็คสั่งจ่ายเงินให้แก่ผู้รับเงินแต่ละรายเท่ากับจำนวนที่จะต้องจ่ายในเดือนนั้นในวันจ่ายเงินข้อ ๓๖ การจ่ายเงินให้ผู้รับเงินเป็นเงินสดให้ส่วนราชการเบิกเงินจากบัญชีเงินฝากธนาคารของส่วนราชการเพื่อจ่ายให้ผู้รับเงินในวันจ่ายเงิน และให้ผู้รับเงินลงลายมือชื่อในหลักฐานการจ่ายเงินส่วนที่ ๒การจ่ายเงินตามโครงการจ่ายตรง ข้อ ๓๗ เมื่อกรมบัญชีกลางได้รับแจ้งรายละเอียดการเบิกเงินจากส่วนราชการแล้วให้กรมบัญชีกลางดำเนินการตรวจสอบรายการขอเบิกและโอนเงินเข้าบัญชีเงินฝากธนาคารของผู้รับเงินและบัญชีเงินฝากธนาคารของส่วนราชการ(ถ้ามี) โดยแจ้งเลขที่เอกสารขอเบิกเงินให้ส่วนราชการใช้เป็นหลักฐานเมื่อกรมบัญชีกลางได้โอนเงินเข้าบัญชีเงินฝากธนาคารของส่วนราชการแล้วให้ส่วนราชการนำเงินดังกล่าวไปชำระหนี้หรือส่งคืนคลังแล้วแต่กรณีต่อไปข้อ ๓๘ ให้กรมบัญชีกลางจัดส่งข้อมูลการจ่ายเงินของผู้รับเงินให้ธนาคารและจัดส่งข้อมูลเงินสะสม เงินสมทบ เงินชดเชยของข้าราชการให้กองทุนบำเหน็จบำนาญข้าราชการตามแบบที่กรมบัญชีกลางกำหนดบทเฉพาะกาล ข้อ ๓๙ ให้นำหลักเกณฑ์และวิธีปฏิบัติเกี่ยวกับการเบิกจ่ายเงินที่กำหนดโดยกระทรวงการคลังหรือกรมบัญชีกลางก่อนระเบียบนี้ใช้บังคับมาบังคับใช้เป็นหลักเกณฑ์และวิธีปฏิบัติเกี่ยวกับการเบิกจ่ายเงินเดือน เงินปีบำเหน็จบำนาญ เงินประจำตำแหน่ง เงินเพิ่ม และเงินอื่นในลักษณะเดียวกันได้เท่าที่ไม่ขัดหรือแย้งกับระเบียบนี้ประกาศ ณ วันที่ ๖มิถุนายน พ.ศ. ๒๕๕๐ฉลองภพ สุสังกร์กาญจน์รัฐมนตรีว่าการกระทรวงการคลังโสรศ/ผู้จัดทำ๙ กรกฎาคม ๒๕๕๐นฤดล/ผู้ตรวจ๒๘ มีนาคม ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๗๙ ง/หน้า ๑/๒ กรกฎาคม ๒๕๕๐